মানৱ জীৱনৰ ক্ৰমবিকাশৰ এক অন্যতম স্তৰ হৈছে কৈশোৰ কাল । এই সময়ছোৱাক বিজ্ঞজনে ধুমুহা আৰু উৎপীড়নৰ সময় বুলি অভিহিত কৰিছে । কৈশোৰ কালত ব্যক্তিৰ শাৰীৰিক আৰু মানসিক পৰিৱৰ্তন ঘটে । এই কৈশোৰ কালত দেখা দিয়া এক অন্যতম সমস্যা হৈছে অপৰাধপ্ৰৱণতা । সচৰাচৰ ইয়াক কৈশোৰকালতে বেছি দেখিবলৈ পোৱা যায় । যেতিয়া কিশোৰ কিশোৰী য়ে নিজৰ দেহ মানসিক প্ৰয়োজনীয়তা পূৰণ কৰিব নোৱাৰে, বাধাৰ সন্মুখীন হয়; তেতিয়াই তেওঁলোকৰ মনত এক বিদ্ৰোহৰ মনোভাৱ জাগ্ৰত হয় । যাৰ ফলত অপৰাধপ্ৰৱণতাই জন্ম লয় । মূলতঃ অপৰাধপ্ৰৱণতা হৈছে কৈশোৰ তথা ব্যক্তিৰ মনৰ এক অসুস্থ আৰু অসামাজিক মনোভাৱ ; যাৰ দ্বাৰা তেওঁলোকে সমাজৰ প্ৰচলিত নীতি নিয়ম ভংগ কৰি বা বিৰুদ্ধাচৰণ কৰি অসামাজিক আৰু অনৈতিক কাৰ্যত লিপ্ত হয় । আমি দেখি থকা চুৰি কৰা, ডকাইটি কৰা , মাদক দ্ৰব্য সেৱন, জুৱা খেলা , যৌন অপৰাধ , শাৰীৰিক অত্যাচাৰ আদি অপৰাধপ্ৰৱণতামূলক কামৰে উদাহৰণ।
অপৰাধপ্ৰৱণতাৰ ইংৰাজী প্ৰতিশব্দ হৈছে Delinquency । এই শব্দটো লেটিন ভাষাৰ Delinqure ৰ পৰা উৎপত্তি হোৱা বুলি কোৱা হয় । যাৰ অৰ্থ হৈছে Neglect অৰ্থাৎ উপেক্ষা বা অৱহেলা কৰা। Delinquency বা অপৰাধপ্ৰৱণতা সম্পৰ্কে মনোবিজ্ঞানী হেলী (Healy) এ কৈছে , " A child , who deviates from the social norms of behaviour , is called deliquent "
বিভিন্ন কাৰকৰ ভিতৰত এক অন্যতম কাৰক হৈছে ঘৰুৱা পৰিৱেশ । ঘৰখনেই শিশুৰ শিক্ষাৰ কঠিয়াতলী বুলি কোৱা হয় । ইয়াৰ পৰা যি শিকে বা আয়ত্ব কৰে তাৰেই তেওঁলোকৰ কাম কাজত প্ৰতিফলন ঘটা দেখিবলৈ পোৱা যায় । ঘৰখনৰ তথা পৰিয়ালৰ লোকসকলৰ ব্যৱহাৰেই ল'ৰা - ছোৱালী ৰ ওপৰত আটাইতকৈ বেছি প্ৰভাৱ বিস্তাৰ কৰে । ঘৰুৱা বিভিন্ন কাৰণত ল'ৰা - ছোৱালী অপৰাধপ্ৰৱণ হৈ পৰে । যেনে :
ঘৰুৱা পৰিৱেশৰ উপৰিও বিভিন্ন কাৰণত বিদ্যালয়ৰ পৰিৱেশৰ বাবেও ল'ৰা- ছোৱালীৰ মনত অপৰাধপ্ৰৱণ মনোভাৱে গা কৰি উঠিব পাৰে। যেনে :
মনকৰিবলগীয়া যে , সমাজৰ বিভিন্ন উপাদানেও অপৰাধপ্ৰৱণতাৰ বাট মুকলি কৰে । সমাজ এখন বিভিন্ন ব্যক্তিৰ দ্বাৰা গঠিত হয়। বহুলোকে একে লগে বসবাস কৰে । অশৃংখলিত সমাজ ব্যৱস্থাত অপৰাধপ্ৰৱণতা দেখা যায় । লগতে আৰু বহু উপাদানে উদগণি যোগায় ; যেনেঃ
শিশু এটা জন্ম হওঁতে তেওঁলোকৰ মনতো উকা কাগজৰ দৰে হৈ থাকে । ঘৰৰ পৰা, সমাজৰ পৰা যি শিকে, সিয়ে অংকিত হৈ ৰয় । ভাল পৰিৱেশ লাভ কৰিলে ভাল ব্যক্তিত্বৰ অধিকাৰী হয় আৰু বেয়া প্ৰভাৱ পৰিলে অপৰাধমূলক কাম কৰিবলৈও কুণ্ঠাবোধ নকৰে । শৈশৱকালৰ পৰা পোৱা পৰিস্থিতিয়ে তেওঁলোকৰ মনত বিশেষ প্ৰভাৱ পেলায়।
Post a Comment (0)
